بو گون آذربایجان-دا وطن محاربه‌سینده غلبه‌یه حصر اولونموش حربی پاراد کئچیریله‌جک.
باکی-‌نین آزادلیق میدانیندا کئچیریله‌جک "ظفر پارادی"نی آذربایجان جمهوریتی‌نین پرزیدنتی، سلاحلی قوه‌لرین عالی باش قوموتانی ایلهام علی یئو، آذربایجان-دا سفرده اولان جمهور باشقانی رجب طیب اردوغان، ایکی اؤلکه‌نین دؤولت و حکومت عضو‌لری‌نین ایزلمه‌سی گؤزلنیلیر.
حربی پاراددا 3000 نفردن آرتیق شخصی هئیتین ایشتیراکی، 150-دک حربی تجهیزات، او جمله‌دن سیلاحلانمایا یئنی قبول ائدیلمیش معاصر حربی تجهیزات، راکت و توپ قورغولاری، هاوا هوجومون‌دان مودافعه سیستم‌لری، ائله‌جه ده حربی گمی و کاترلرین نوماییش ائتدیریلمه‌سی نظرده توتولور.
مراسیمده آذربایجان اوردوسونون ائرمنیستان اوردوسون‌دان اله کئچیردیگی زیره لی تجهیزات و دیگر سلاح‌لار دا نوماییش اولونا‌جاق.
